Штогод у мерапрыемстве прымаюць удзел носьбіты элементаў нематэрыяльнай культурнай спадчыны Гродзенскай вобласці, якія ўключаны ў Дзяржаўны спіс гісторыка-культурных каштоўнасцей Рэспублікі Беларусь: майстар па традыцыйнаму вырэзванню з паперы з Навагрудскага раёна Наталля Клімко, майстар па традыцыйнаму роспісу велікодных яек з г. п. Сапоцкін Гродзенскага раёна Антаніна Юрчэня, майстар па вырабу велікодных вербаў з г. Гродна Дамініка Кавалёнак, майстар “простага двухнітовага” ткацтва Яніна Іюльская з г.п. Рось Ваўкавыскага раёна. Сёлета да іх далучыліся носьбіты элементаў Людміла Станеўская, майстар па традыцыйнай тэхналогіі ткацтва “падвойных дываноў” з в. Гудзевічы Мастоўскага раёна, майстар па вырабу габеленаў у тэхніках “падвойнага і пераборнага аднабаковага” ткацтва Алена Шунейка, а таксама элементы, якім у 2017 – 2018 годзе быў нададзены статус гісторыка-культурнай каштоўнасці Рэспублікі Беларусь. Гэта “Комплекс уменняў вырабу традыцыйнага вясельнага каравая на Ваўкавышчыне”, прадстаўлены Рэгінай Стасюкевіч, “Традыцыя выпечкі караваяў на Слонімшчыне. Каляндарна-абрадавае печыва”, прадстаўлены Ларысай Мудрацовай і “Традыцыйнае белаўзорыстае ткацтва Панямоння” – Валянцінай Сільвановіч з г. Ліды.